ועדת הכלכלה, כנסת 25, פרוטוקול מספר 124, 2023-05-29 00:00

דוד ביטן: בוקר טוב, אני מתכבד לפתוח את הישיבה

דוד ביטן:  על סדר-היום: "נוהל לחיצת כפתור" לעצמאיים במצבי חירום

דוד ביטן:      כפי שידוע לכם, דיברנו על זה בנושא של עסקים קטנים, אך זה לא רק עסקים קטנים

דוד ביטן:  אני הבטחתי שנתחיל לקיים ישיבות בעניין – אני לא רוצה להשאיר את הנושא של מצבי חירום, שכל פעם תהיה החלטה של משרד האוצר או של הממשלה או של הכנסת

דוד ביטן:  צריך פעם אחת ולתמיד לעשות נוהל מצבי חירום, כל מיני מצבים – רעידות אדמה, וירוסים, חיידקים, מבצעים, מלחמה, כל מה שקשור לעניין

דוד ביטן:  זו הישיבה הראשונה

דוד ביטן:  אני מאמין שנצטרך עוד ישיבה או שתיים בעניין הזה

דוד ביטן:  לא חושב גם האוצר, שזה דורש מכם תקציב מיוחד

דוד ביטן:  אם יהיה, יהיה צריך לתת אבל צריך שאנשים יידעו איפה הם עומדים ולא צריך טובות של אף אחד

דוד ביטן:  חברי הכנסת

שלום דנינו: האמת, לפני שהגעתי לכנסת לא הייתי מודע לנוהל הזה לחיצת כפתור שעבדתם עליו, ובאתי עם מחשבה אחרת

שלום דנינו:  חשבתי שהחוק הזה צריך להיקרא חוק ערבות הדדית, ויהיה בנוי על כך שברגע שיש מצב חירום, יש חלק מהאנשים, אם ניקח את הדוגמה של הקורונה, כל עובדי המדינה שהמשיכו לקבל שכר גם כשהמדינה אמרה להם שבו בבית

שלום דנינו:  לעומתם עצמאים ואחרים התרסקו

שלום דנינו:  היה מצב שאנשים, חשבון הבנק שלהם באמת התנפח ואחרים אספו נדבות

שלום דנינו:  זה מצב שלא הגיוני ולא סביר

שלום דנינו:  אני חשבתי שהאוצר יכול לבנות מודל של אנשים שממשיכים לקבל את המשכורת – כמובן משכר מסוים והלאה, לראות איך אוטומטית מעבירים 5%, 6%, 7% - כמובן לפי השכר, לאותו חשבון שממנו אוטומטית משלמים לכל אותם עצמאים ואחרים שנפגעים, וכל פעם זה אנשים אחרים, כי לא הגיוני שעובדי המדינה, במקרה של הקורונה, ימשיכו לחיות את חייהם בשכר גבוה, גמלאים

שלום דנינו:  אני למשל גם החשבון האישי שלי פתאום היה בזכות, משהו שלא ראיתי הרבה שנים וזה הפתיע אותי כי לא היו לנו הוצאות

שלום דנינו:  אז אין שום סיבה שלא נבנה כזה מודל, שבנוי באמת על ערבות הדדית ולא בנוי לא על הביטוח הלאומי שהרזרבות שלהם הן לא כאלה ענקיות, ובטח האוצר, שלוקח לו הרבה חודשים לדון איך ומאיפה ולנסוע לאירופה ולהביא את המגירות האלה עם הכסף

שלום דנינו:  זה חתיכת סיפור

שלום דנינו:  אז אני חושב שלחיצת הכפתור צריכה להיות במודל אוטומטי שאנחנו ערבים אחד לשני

דוד ביטן: אברהם בצלאל

אברהם בצלאל: בוקר טוב לכולם

אברהם בצלאל:  אדוני היושב-ראש, אני מודה על הדיון החשוב הזה

אברהם בצלאל:  הגיע הזמן שאחת ולתמיד יסדירו את הדבר הזה של העצמאים

אברהם בצלאל:  אני מאוד מתחבר למכתב שנשלח על ידי פורום העצמאיים של ההסתדרות הציונית

אברהם בצלאל:  הגיע הזמן שבלחיצת כפתור אדם שנכנס לתקופת חירום, יידע מה קורה איתו, מה הוא הולך לקבל, יודע לתכנן עצמו, יודע כמה עובדים הוא צריך להוציא באותו זמן

אברהם בצלאל:  יעבירו אותם לחל"ת - לדעת מה קורה איתו

אברהם בצלאל:  חוסר הוודאות שיש לעצמאיים הוא דבר בלתי נסבל

אברהם בצלאל:  והגיע הזמן שבכנסת הזאת  לפחות נעשה משהו, אדוני היושב-ראש, שידך רב לך בהרבה דברים - שניקח את זה גם לתשומת לבנו את הנושא הזה

אברהם בצלאל:  אמרת עוד ישיבה או שתיים, אבל צריך לגמור את זה אחת ולתמיד, שכל עצמאי יידע מה קורה איתו בעת חירום, פשוט בלחיצת כפתור שיקבל מה שמגיע לו, מה שצריך

דוד ביטן: בבקשה

ולדימיר בליאק: תודה רבה, אדוני היושב-ראש, אני מברך על הדיון

ולדימיר בליאק:  האמת שאנו מדברים על זה לא מעט זמן ובקורונה הצורך הזה התחדד

ולדימיר בליאק:  בגדול יש ארבעה מצבי חירום, שלצערנו לא חסרים לנו במדינת ישראל, זה מלחמה, מבצע צבאי, רעידת אדמה ומגפה, שעד לפני כמה שנים לא חשבנו שיבוא עלינו

ולדימיר בליאק:  הצורך הוא ברור

ולדימיר בליאק:  המנגנון קיים

ולדימיר בליאק:  אני חושב שהמנגנון בסופו של דבר צריך להתבסס על המתווה שיושם בזמנו בצוק איתן ב-2014, ועכשיו יישמנו אותו גם בעלות השחר, כדי שכל פעם מחדש לא נבוא ולא נמציא משהו אחר

ולדימיר בליאק:      אתן דוגמה טרייה – לפני שבועיים שלושה הסתיים מבצע מגן וחץ

ולדימיר בליאק:  מספר ימים העסקים בדרום היו משותקים

ולדימיר בליאק:  שבועיים שלושה עברו

ולדימיר בליאק:  אין מתווה

ולדימיר בליאק:  לא ברור מתי יהיה

ולדימיר בליאק:  אנו צריכים להגיע למצב, ליישם מנגנונים שכבר יישמנו אותם בעבר

ולדימיר בליאק:  המתווה ברור

ולדימיר בליאק:  פשוט צריך להפוך לקבוע

ולדימיר בליאק:  אני חושב שתוך שתיים שלוש ישיבות אנו יכולים לגמור את הסיפור הזה ולתת בעיקר ודאות לכל אותם מאות אלפי בעלי עסקים שמחזיקים את כלכלת ישראל

ולדימיר בליאק:  תודה רבה

אברהם בצלאל: רק עוד מילה – חייבים להסדיר את זה רק בשביל שלאוצר תהיה פחות עבודה

אברהם בצלאל:  כל פעם מגיעים, צריכים לדון ביניהם, ונהיה בלגאן, וכן ולא, ולא מוצאים את הכסף והם לא יודעים מאיפה

אברהם בצלאל:  שיהיה להם יותר קל

אברהם בצלאל:  הם עובדים מאוד קשה, ומחליטים על הציבור בסוף

אברהם בצלאל:  בבקשה

סימון מושיאשוילי: מה שחברי אומר אברהם בצלאל זה בדיוק נושא הדיון – כפתור

סימון מושיאשוילי:  אני רוצה להוסיף רק דבר אחד – אני כעצמאי משך 20 שנה חווינו לפני שלוש שנים, בתקופת הקורונה, עסקים, משרדים שעוד היה להם גב של מספר שנים לא בודדות, שרדו ב"ה וזה משרדים – לא העצמאי עצמו

סימון מושיאשוילי:  זה גם השכירים שם

סימון מושיאשוילי:  זה נושא מאוד חשוב

סימון מושיאשוילי:  יישר כוח, יושב-ראש הוועדה, ויישר כוח לכל מי שהגיע

סימון מושיאשוילי:  חייבים להסדיר את הדבר הזה

סימון מושיאשוילי:  אנחנו מדינת ישראל, אם זה ארגוני הטרור בדרום הארץ מזכירים לנו לצערי מדי חודש בחודשו אומרים בתפילת ראש חודש – אבל מקווה שזה יהיה ארוך יותר, ושלא נצטרך לדבר הזה בכלל

סימון מושיאשוילי:  חייבים להסדיר את זה, כי העסקים הקטנים והבינוניים הם הגב של מדינת ישראל, באמת, מבחינת תשלומי מסים ואורך רוח למדינה

דוד ביטן: רועי

רועי כהן: קודם כל תודה, אדוני היושב-ראש, על הדיון החשוב הזה

רועי כהן:  אני עו"ד רועי כהן, נשיא להב, לשכת ארגוני העצמאיים והעסקים במדינת ישראל, מייצגת 64 ארגונים, למעלה מ-250,000 בעלי עסקים שקמים בבוקר, לובשים שכפ"ץ ויוצאים להביא את פרנסתם

רועי כהן:  קודם כל, אודה לחברי וידידי חבר הכנסת דוד ביטן שמוביל את הדיון הזה ויחד עם ד"ר עידית חנוכה שגם יצרה איתי קשר כדי להוציא לפועל את הדיון הזה

רועי כהן:  במדינה מפותחת – ומדינת ישראל היא מדינה מפותחת, יש אמנה בסיסית בין אזרח למדינה, שבמשבר קיצון, שזה לא תלוי בו, המדינה נותנת לו רשת ביטחון סוציאלית ותעסוקתית

רועי כהן:  במשבר הקורונה – יש לומר את האמת ואומר פה רק את האמת - המדינה נתפסה עם המכנסיים למטה בכל הקשור לציבור העצמאיים

רועי כהן:  נאלצנו אני וידידי רמי לצאת לרחובות, לשרוף צמיגים, להשבית את המדינה כדי שאחרי ארבעה חודשים יבואו עם מנגנון סיוע שאגב הוכיח עצמו שבצורה כזו או אחרת הציל את המשק ואפשר לה לחזור למציאות כלכלית הגיונית

רועי כהן:      אדוני היושב-ראש, קודם כל, ולדימיר, יש גם מצב של שריפה ויש אותם אלה של השיטפון בנהריה שמחכים לכסף שהובטח להם פה בוועדת הכספים שיהיה מנגנון של פיצוי

רועי כהן:  אז יש עוד דברים כמו אסונות טבע

רועי כהן:      עשינו עבודה, אני וידידי רמי ועוד כמה כלכלנים

רועי כהן:  הוכחנו שבמנגנון סיוע פשוט וישים על ידי המוסד לביטוח לאומי שיודע את כל הנתונים לגבי כל עובד עצמאי ושכיר במדינת ישראל, יוכל בלחיצת כפתור אחת, ברגע שיהיה משבר קיצון, לאפשר רשת ביטחון סוציאלית, וזה תחליף דמי אבטלה

רועי כהן:  הוא יוכל לתת לך מענה מהרגע הראשון שאושר אבל אין הנוהל הזה, ואז צריך להתחנן לאגף תקציבים וכך להתחיל לייצר מנגנונים שגרמו לכך אדוני היושב-ראש, 140,000 עצמאים נמצאים כעת במחלוקת מול רשות המיסים שצריכים להחזיר כסף רק כי לא היה מנגנון יעיל, רק כי אמרו להם שאם יהיו 25% יהיו - אבל אם הוא 24% רחמנא ליצלן, הוא ירד רק ב-24%, צריך להחזיר את כל הכסף

רועי כהן:  מבחן סכום 0

רועי כהן:  להחזיר את כל הכסף חזרה

רועי כהן:  6, 7 מענקים קדימה, להחזיר 70,000 שקל, על מה? על זה שחסר לו אחוז אחד? כי לא ידעו לייצר מנגנון? ואני אמרתי את זה בזמן אמת

רועי כהן:  אמרתי – תייצרו פה ועדת חריגים, תייצרו פה נוהל החזר דיפרנציאלי

רועי כהן:  לא שמעו לי

רועי כהן:  אז עכשיו זה הזמן שלכם חברי הכנסת להביא את השינוי הזה שאותם אנשים באגף התקציבים לא יוכלו לשחק עוד עם אותם אנשים

רועי כהן:  מה שמגיע לך תקבל, לפי מה שדיווחת תקבל מהמוסד לביטוח לאומי

רועי כהן:      הלכנו ובדקנו גם מחקרית - דבר כזה יגרום לכך שיהיה גידול בצמיחה ובפריון במשק כי אם אדם מרגיש בטוח, שאם חלילה קורה אירוע שלא בשליטתו, הוא משקיע בעסק שלו

רועי כהן:  הוא אומר: לא ייקחו לי את העסק הזה

רועי כהן:  העסק הזה לא ייפול

רועי כהן:  הוכחנו שזה מגדיל את הצמיחה והפריון, אז כל מה שאנו מבקשים כרגע מחברי הכנסת – עוד מעט תשמעו שזה עולה הרבה כסף אז גם את זה מאיר שפיגלר ביקש מיגאל ברזני לעשות נייר, והוא יציג לכם את הנייר הזה

רועי כהן:  זה יעלה בסך הכול לחודש אחד לכל העצמאים בישראל, לכל ה-400,000 – 3 מיליארד שקלים

רועי כהן:  זה משהו שהמדינה לא יכולה להתחייב? ואגב לא צריך את הכסף הזה

רועי כהן:  זה רק להתחייב במידה שיהיה האירוע הזה כלומר לא צריך מחר בבוקר לצבוע את הכסף הזה כמו שעושים בקרן מס רכוש ששם שוכב בכל רגע נתון, חייב לשכב 15 מיליארד שקל אם קורה מה שאלון שוסטר יודע שחלילה באזור שלו יש מקרה של מס רכוש, יש מאיפה להביא – לא צריך לבקש מאף אחד - הכסף שוכב ומנוהל ברשות המיסים

רועי כהן:      אני בא לפה בשם העצמאים ובעלי העסקים, מבקש דבר אחד – ודאות כלכלית

רועי כהן:  מבקש את האמנה הבסיסית בין אזרח למדינה, שבמשבר קיצון שלא תלוי בו, המדינה תיתן לו רשת ביטחון סוציאלית ותעסוקתית

רועי כהן:  תודה רבה

דוד ביטן: קודם כל, לצורך הדיוק, ממשלת ישראל, האוצר השקיעו 160 מיליארד שקל בקורונה

רועי כהן: נכון

רועי כהן:  ארבעה חודשים לקח

דוד ביטן: אולי אין לחיצת כפתור אבל הם דאגו לתת את הכסף וכל הכבוד, מה שהיה אז

ששון גואטה: גם בגלל שהיה שר אוצר מצוין שדאג לדברים, ואם לא שר אוצר עקשן שידע איך לעבוד עם אגף התקציבים, זה לא היה קורה

דוד ביטן: אבל הממשלה נתנה

ששון גואטה: אבל תראה מה הוא אומר, שהחבר'ה בנהריה לא קיבלו עדיין פיצוי

רועי כהן: עדיין לא קיבלו על השיטפון, כי אין מנגנון, אין מתווה לתת להם

רועי כהן:  גפני הבטיח להם בוועדת כספים 11 מיליון שקל לטובת הנזקים

ולדימיר בליאק: אבל צריך לחוקק מתווה

רועי כהן: נכון

סימון מושיאשוילי: אדוני היושב-ראש, היא הנותנת

סימון מושיאשוילי:  עניין הקורונה זה אירוע שמלמד אותנו

סימון מושיאשוילי:  מזה צריך להפיק לקחים

דוד ביטן: מזה למדנו

דוד ביטן:  בבקשה

רמי בז׳ה: בוקר טוב לכולם

רמי בז׳ה:  קודם כל, זכות גדולה לשבת סביב השולחן

רמי בז׳ה:  אני יושב-ראש פורום העצמאיים וחטיבת הפרילנסרים בבית ההסתדרות

רמי בז׳ה:  אנו הוקמנו בסך הכול – לא כמו ידידי רועי שיש לי הזכות לשבת לצדו ולהיאבק איתו כתף אל כתף – הוקמנו לפני שנתיים בדיוק בשביל להשיג את המטרה הזו שיהיה שוויון זכויות במדינת ישראל לכל אזרח, עצמאי, שכיר, במגזר הפרטי, במגזר הציבורי

רמי בז׳ה:  חברים וחברות, קודם כל אני מודה לך, כבוד היושב-ראש, שאתה מנהל את הדבר הזה ורואה בדיון הזה נדבך חשוב במשימות שיש לך להעביר בוועדת הכלכלה, אבל אנו רוצים ומצפים לפרקטיקה

רמי בז׳ה:  אנחנו אנשים עצמאיים ועושים עסקים ואנו אנשים פרקטיים מאוד וחיים לא מעסקנות אלא מעסקים ולא מוועדות אלא מתוצאות

רמי בז׳ה:  לכן אני רוצה להציג כאן לחברות וחברי הכנסת מצב שבו – כל מה שקורה כעת עם הריבית והאשראי ויוקר המחיה, אכן פוגע בכולם

רמי בז׳ה:  אגב, פוגע כמעט בכולם

רמי בז׳ה:  במי לא פוגע – עושה הפוך – בבנקים

רמי בז׳ה:  הם היחידים שמוכרים כסף, ולכן הם היחידים שמתעשרים על הגב של כולנו – לא רק של העצמאיים – והם היחידים שלא נפגעים

רמי בז׳ה:  אבל כמו שכולנו רואים – אני לא רוצה לומר אולי בחמלה כי אני לא רוצה להישמע מסכם אבל כשאנחנו רואים בטלוויזיה כתבות על הילדים האומללים שיושבים בעוטף עזה וחיים בחרדה קיומית כל הזמן – מתי יעוף טיל או מתי יהיה עוד צבע אדום, וליבנו באמת נכמר עליהם, מרחם עליהם, וכולנו איתם וכו', אנחנו העצמאיים יורים עלינו כל השנה

רמי בז׳ה:  כך אנו חיים – מחרדת טילים אלא מחרדת פרנסה, וכמו שרועי אמר, יוצאים עם שכפ"ץ להביא את פרנסתנו בדם, יזע ודמעות

רמי בז׳ה:  במצב הזה של המשק שהאשראי כל כך יקר והריביות וההלוואות אנו מפרפרים במקום, מזיעים הרבה יותר בשביל להביא הרבה פחות

רמי בז׳ה:  זה המצב במדינת ישראל, וגם ככה קשה לנו

רמי בז׳ה:       למה אני מספר את זה – כי חרדת הפרנסה הזו, אפשר לעשות לה לפחות בסקטור הזה של רשת ביטחון לשעת חירום שקט נפשי לכל עצמאי שיידע שלפחות בשעת חירום, זה יכול להיות כל קטסטרופה – מגפה, מלחמה, אמר מישהו קודם שריפה וכו', הוא לא בחוסר אונים כי חוסר האונים זה ההפך מניהול עסק

רמי בז׳ה:  הוא יודע שיש לו קרקע מוצקה לדרוך עליה

רמי בז׳ה:  ואני חושב, מר ביטן, שיש לך הזדמנות פז, אל"ף כי אתה בולדוזר לא קטן ואנו מכירים אותך

רמי בז׳ה:  בי"ת, כי אתה מנהל היום ועדה חשובה שיכולה לצאת מפה עם החלטה

רמי בז׳ה:  לא עם עוד קשקשת ועוד ועדה

רמי בז׳ה:  עם החלטה לכנס שולחן עגול עם הביטוח הלאומי שאיתו אנו יושבים שנתיים ויש לנו איתו מתווה מוסכם שמר ברזני הוביל אתנו בשולחנות עגולים אין ספור פגישות, וכמובן חברותיו וחבריו מהביטוח הלאומי, ויש נוהל כזה קיים בעיניי עם תקציב בצד קיים בשביל לתת לנו באמת את המטרייה הזו לימות גשם

רמי בז׳ה:      יש לך בידיים כוח לתת לנו כיפת ברזל, קופת ברזל לשעת חירום, רק אם תצא מפה החלטה

דוד ביטן: האוצר ישב?     

רמי בז׳ה: אנחנו רוצים שמפה תצא החלטה שהביטוח הלאומי, האוצר ואנחנו, רועי ונציגי העצמאים האחרים ופורום העצמאים וחטיבת הפרילנסרים, שהפכו להיות, העצמאים הקטנים, לא נעים לי להגיד – השכבה החלשה במשק, לא בגלל יוקר המחיה ויוקר הריבית כי אנו בסוף-בסוף בדקנו, מעל 600,000, 700,000 פרילנסרים מביאים הביתה פחות משכר ממוצע במשק

רמי בז׳ה:  שתדעו את זה

רמי בז׳ה:  אנשים חושבים שעצמאיים ומוציאי החשבוניות – לא חשוב אם הוא טכנאי מזגנים או קוסמטיקאי - בסוף הם חיים בין 12,000 ל-15,000 בחשבונית שממנה גוזרים את המע"מ, ממנה גוזרים אחר כך את המיסים והוא חי באמת במשכורת רעב

רמי בז׳ה:      בנוסף, ההיגיון הוא צרוף, והוא היגיון בריא, ולא צריך גחמה לא של פקידי אוצר כאלה ואחרים, ולא גחמה של מצב פוליטי בישראל, כפי שאמר – היה שר אוצר טוב, הוא נתן

רמי בז׳ה:  היה שר אוצר, נתן כי הגיע – לא כי הייתה הארה

דוד ביטן: עזוב

רמי בז׳ה: לא אמרתי את זה לצורך הפרובוקציה

רמי בז׳ה:  אבל אנחנו לא צריכים בכלל לחכות לזה

רמי בז׳ה:  מחר יהיה שר אוצר מהצד הזה או מהצד השני

רמי בז׳ה:  צריך להיות חוק רשת ביטחון לשעת חירום

רמי בז׳ה:  בידיים שלך הדבר, מר ביטן

רמי בז׳ה:  אני מצפה ממך ומהוועדה הזו, להביא את זה פרקטית לביצוע

רמי בז׳ה:  תודה רבה

דוד ביטן: חבל שכשעשיתם בהסתדרות את ההסכם השכר, הייתם צריכים להכניס גם את זה

רמי בז׳ה: לפעמים כשלוקחים ביס גדול מדי הוא לא עובר בגרון

רמי בז׳ה:  אבל היוזמה של זה, של רשת ביטחון לשעת חירום, היא יוזמה של ארנון בר דוד שהתחיל אותה בשעת הקורונה

רמי בז׳ה:  הוא זה שמוביל את זה והקרדיט לו, ורועי ואני בחזית בעניין הזה

שלום דנינו: אבל יש פה פער במספרים על גודל הקטסטרופה

שלום דנינו:  אתה מדבר על 3 מיליארד

שלום דנינו:  זה בהנחה שזה רק 400,000 עצמאיים

שלום דנינו:  אבל אנחנו מדברים על קטסטרופה של 60, 70, 80 מיליון

דוד ביטן: אני לא רוצה להיכנס כרגע – כי זה היה שנתיים וחצי אז עלה 160 מיליארד

שלום דנינו: אבל זה יכול לחזור על זה

דוד ביטן: יכול להיות, אבל לחיצת כפתור לא יעזור

דוד ביטן:  פה צריך החלטות אחרות

דוד ביטן:  מלול

ארז מלול: תודה רבה, אדוני היושב-ראש, אני מזדהה עם מה שאמר רמי בז'ה יושב-ראש פורום העצמאיים, בתור בן לעצמאי שנלחם על חייו עד הרגע האחרון שהיה מבחינה בריאותית וגם הסמנכ"ל מכיר את אבי, יצחק מלול, סמנכ"ל ביטוח לאומי, העצמאיים נלחמים על חייהם יום-יום

ארז מלול:  בלי קשר לקורונה או מצב אחר, וכשיש מצב חירום או מיתון או קורונה או מלחמה או העוטף, המלחמה גדלה שבעתיים

ארז מלול:  אנו סיעת ש"ס בהסתדרות אתכם, נלחמים אתכם, תומכים בכם

ארז מלול:  יש פה הנציגה שלנו חיה

רמי בז׳ה: חיה דהאן הצטרפה אלינו, היא מובילה אצלנו את הנשים העצמאיות בציבור החרדי

רמי בז׳ה:  תודה רבה חיה ותודה רבה לכם – אתם מפלגה חברתית ולכן אנו לצדכם

ארז מלול: ואני בטוח שהיושב-ראש, שהוא סופר חברתי - ונפלתם על האיש הנכון במקום הנכון

ארז מלול:  אם לא יהיו מעשים – הזדהות זה טוב ויפה אבל צריך שיהיו מעשים, שהעצמאי יידע שיש לו רשת ביטחון

ארז מלול:  בלי זה לא ישרוד

שלי טל מירון: אפשר מילה לפני שאני יוצאת לוועדה אחרת?     

דוד ביטן: בבקשה

דוד ביטן:  איזו ועדה?     

שלי טל מירון: ועדה לקידום מעמד האשה, ועדה חשובה מאוד עם דיון חשוב

שלי טל מירון:  קודם כל, אני תומכת מאוד במאבק העצמאים

שלי טל מירון:  אני יודעת שוולדי עשה עבודה מאוד רצינית בעניין בשנים האחרונות

שלי טל מירון:  בסוף אלה האנשים שתורמים למדינה

שלי טל מירון:  חלק חשוב מהכלכלה שלנו באמת, חלק יצרני וחשוב וחובת המדינה להגן גם עליהם

שלי טל מירון:  הם נותנים למדינה, יש חובות ויש זכויות, מגיע גם להם זכויות והגיע הזמן שנסדיר את העניין הזה ונפעל למענם וניתן להם מה שמגיע להם

שלי טל מירון:  סליחה שוב שאני יוצאת

דוד ביטן: בבקשה

אלון שוסטר: ראשית, נכון, אני מכיר את ההתנהלות של מס רכוש

אלון שוסטר:  גם שם לא היה פשוט משך השנים להגיע להתנהלות יחסית סדורה, וסמוך על הישראלים שזה לא תמיד נוח ונדמה לי שיש אפילו דיון פה בהמשך

אלון שוסטר:       העניין המרכזי בעיניי הוא לא האמירה שצריך להסדיר או לייצר מציאות בהירה

אלון שוסטר:  זה ודאי

אלון שוסטר:  אני חושב שהדבר החשוב הוא לנסות להבין – לא הצלחתי להבין, מה הסיבה שבשלה יש פער, ואולי חברינו מהביטוח הלאומי או מהאוצר יבהירו, מה הפער המהותי בין שכירים לעצמאיים

אלון שוסטר:  יכול להיות שזה קשור בפרמיה שהם משלמים בשוטף, האם שכירים מול עצמאיים משלמים אחרת, אבל יש להגיע בגדול, למרות הבדלי המעמדות בהקשר הזה, למצב שבו נמצאים באותו מצב

אלון שוסטר:  לא תמיד אפשר להשוות את זה, מה שמקבלי משכורת למי שפועל עצמאית אבל צריך להיות בהיר, מה נותנים למדינה, מה המדינה מתחייבת לתת בלי שייתנו לה, מה מותנה במה שנותנים לכתחילה, וכמובן הדיון עצמו, באילו אירועים לוקחים אחריות ומתי לא

דוד ביטן: נדמה לי שזה ברור

אלון שוסטר: מעניין כי יש הסוגיה של התנפלות על בעלי עסקים, חקלאים ולא רק, הפלילי ולא רק

דוד ביטן: זה משהו אחר

אלון שוסטר: גם שם יש להבהיר מתי המדינה נכנסת

אלון שוסטר:  גם פה

אלון שוסטר:  להבהיר את זה

דוד ביטן: אתה אומר להכניס גם את הנושאים של הפשע המאורגן?     

אלון שוסטר: אני חושב שזה מסוג הדברים שקשורים באמנה בין האזרח, בין אם מייצר למדינה או לא מייצר לה

אלון שוסטר:  במקרה הזה כולם יצרנים

דוד ביטן: זה בעייתי בלחיצת כפתור

דוד ביטן:  כי זה מצריך חקירת משטרה וכו'

דוד ביטן:  לעומת זאת אם יש מבצע צבאי – אין ויכוח על זה

אלון שוסטר: מהמעט שאני מכיר, ואני מכיר הרבה – יש ויכוחים לא קטנים בשאלה האם זו פעולה מטעם צה"ל, מטעם כוחות הביטחון שלנו או חיצוני, ולכן גם פה ודאי כשיש מקרי גבול שצריך להגדיר אותם- - -     

שלום דנינו: כשמגדירים מצב חירום, זה החלטת ממשלה

שלום דנינו:  האמת היא, גם אחרי שהם מגדירים מצב חירום, אני יודע מהמבצעים הקודמים - מתחיל משא ומתן עם העסקים, כמה מגיע להם עד כדי כך שבסוף נותנים להם- - -     

דוד ביטן: לחיצת כפתור

ולדימיר בליאק: בעקיף אין משא ומתן

ולדימיר בליאק:  זה עניין של מתווה

ולדימיר בליאק:  בנזק ישיר יש משא ומתן בדרך כלל

רועי כהן: מחר יש משא ומתן על 430 שקל, 500 שקל

ולדימיר בליאק: אנחנו לפני המשא ומתן

ולדימיר בליאק:  אנחנו בדיון סתמי - בכספים אני מדבר, לא כאן

דוד ביטן: לא היית בהתחלה

דוד ביטן:  זה לא ישיבה אחת

דוד ביטן:  ביטוח לאומי, בבקשה

יגאל ברזני: שלום, אני מביטוח וגבייה

יגאל ברזני:  המסמך של המענק הוא דף אחד בלבד, ובכוונה דף אחד, כי יש כלל שאם זה לא יהיה פשוט, פשוט זה לא יהיה, ואם יהיה, יהיה מסורבל, מסובך ועם הרבה תקלות

יגאל ברזני:  רצינו משהו מאוד פשוט כדי כפי שאמרתם, בלחיצת כפתור המערכת תדע לפעול ולתת את המענקים הללו בזמן שבאמת אנשים צריכים אותו, בזמן אמת

יגאל ברזני:       אתחיל ברישא המסמך ואז אעבור על העקרונות שלו

יגאל ברזני:  מטרת המסמך – לתאר הפעלת מנגנון פשוט ויגשים לסיוע כלכלי מיידי למתן מענקים לעובדים עצמאים ולבעלי שליטה בתקופה שתוגדר כשעת חירום על ידי שר האוצר ושר העבודה

יגאל ברזני:  ההגדרה, יכול שתחול על אזורים מסוימים או על כלל המדינה וכן בשיעורים שיקבעו השרים בעת ההכרזה על שעת חירום

יגאל ברזני:  ההגדרה מה שעת חירום תיקבע בדיון שיהיה בשיקול דעת בין השרים או שתוגדר בחוק

יגאל ברזני:      העקרונות כפי שאמרנו, הנתונים כפי שקיימים בביטוח לאומי – כשיוחלט על שעת חירום, הביטוח הלאומי עם הנתונים הקיימים, אף אחד לא יכול לשנות אותם או לשנות הגדרות אחר כך כי אנו בונים על כך שאנשים לא יגישו בקשות ולא יהיו הצהרות ולא נבדוק מחזורים

יגאל ברזני:  אלא פשוט לפי הנתונים שיש בביטוח לאומי

יגאל ברזני:  יש לנו הנתונים של כל העצמאיים במשק, מדי חודש הם משלמים מקדמות, יש להם מקדמות קבועות מדי חודש

יגאל ברזני:  המקדמות האלה נקבעות על ידי הכנסה – או הצהירו אותה או לקחנו אותה מהשנה הקודמת כלומר או היו הכנסות בפועל וקידמנו אותן לשנה הזו או תוך כדי השנה, אם עצמאי רצה להקטין או להגדיל, יכל לעשות את זה, ויכל לעשות את זה הרבה פעמים כך שפחות או יותר אנחנו מגיעים להכנסה היותר נכונה ויותר אמיתית של העצמאים

יגאל ברזני:  יש כל הנתונים במערכת, כל הנתונים על העצמאים, כל הנתונים הדמוגרפיים שלהם, ויש לנו חשבונות הבנקים של כולם ויכולים לשלם מיידית

קריאה: וגם את העובדים שהם מעסיקים

יגאל ברזני: כן, יש לנו כל הנתונים במשק

יגאל ברזני:  היום יש לנו גם על כל השכירים במשק, גם מדי חודש בחדשו

יגאל ברזני:  אנחנו מקבלים את כל הנתונים של 4

יגאל ברזני: 1 מיליון שכירים במשק מדי חודש בחודשו

יגאל ברזני:  אמרנו שזה לא יהיה בקשות או הצהרות

יגאל ברזני:  האוכלוסייה כאמור - אפשר לתת לכל העצמאים או לאזור מסוים

יגאל ברזני:  למשל אם מחליטים בדרום לשלם, יש לנו הגדרת הישובים - מכניסים אותם למערכת, מוציאים את הקובץ של תעודות הזהות של אנשים שגרים באזורים שהגדירו אותם ומתוך זה אנו יכולים לשלוף את הקובץ הזה ולתת את המענקים רק לקבוצה הזו או כל קבוצה אחרת שתוגדר לפי הנתונים שקיימים בביטוח לאומי

יגאל ברזני:  אם יגידו לנו: תנו רק למי שיש להם מסגריות – אין לנו נתונים מדויקים לכך, כלומר לפי ענפים אין הגדרות מדויקות אבל כל הגדרה אחרת שאנו יכולים לשתול במערכות ויש הגדרות כאלה, נעשה זאת מיידית ונוכל לשלם כמעט מיידית

רמי בז׳ה: אם זה כל כך פשוט, למה זה פשוט לא קורה? אדוני היושב-ראש, ברשותך, אחרי שיגאל יסיים, אשמח לשמוע את האוצר, למה זה לא יכול לקרות כל כך פשוט כמו שיגאל אומר?     

יגאל ברזני: גובה המענק יהיה בגובה התשלום של גמלת אבטלה לשכיר, כלומר אם העצמאי היה שכיר, מה שהיה מגיע לו באבטלת חל"ת, אותם קריטריונים ניתן, שר האוצר ושר העבודה יכולים להגדיל את זה, להקטין את זה, כלומר תהיה החלטה לפי מצב העצמאיים, יוכלו להחליט מה הגובה

יגאל ברזני:  בעיקרון אנו מציעים שגובה האבטלה לשכיר יהיה לפי אותם נתונים, גיל, כל הקריטריונים יחולו גם על העצמאים ובעלי שליטה

דוד ביטן: אם יש לך עסק, בית קפה בשדרות נגיד

יגאל ברזני: זה רק דמי אבטלה

דוד ביטן: אבל אני לא מדבר רק על דמי אבטלה

דוד ביטן:  אם יש לך עסק, משלם שכירות, כל מיני דברים- - -     

רועי כהן: זה לא דרך ביטוח לאומי

דוד ביטן: אנחנו רוצים לחיצת כפתור על הכול

דוד ביטן:  אני לא מתכוון רק אבטלה – חלקים, ואז יבוא לתבוע דברים אחרים

דוד ביטן:  כל אחד בצד שלו

דוד ביטן:  אתה מדבר רק על אבטלה

יגאל ברזני: כן

יגאל ברזני:  אמרנו שהמענק יהיה חודשי ואפשר להגדיל אותו עד שלושה חודשים או כל החלטה אחרת שיקבלו שר האוצר ושר העבודה

יגאל ברזני:  זה יהיה פטור ממס הכנסה בביטוח לאומי, כי מה שקרה בפעם האחרונה בקורונה – אנשים קיבלו, ובסוף משלמים חצי מזה חזרה למדינה, אז למה המדינה נותנת ולוקח חצי?          

ולדימיר בליאק: חלק גם היה חייב במע"מ

יגאל ברזני: כן

יגאל ברזני:  אז אנו מציעים שיהיה פטור לגמרי, כדי לא לסבך את העסק אחר כך גם, כי הרבה אנשים במצב חירום מבחינה ביטחונית, יוצאים למילואים ויש מאות אלפים כאלה שיוצאים ולא יודעים מה קורה אצלם בעסק

ולדימיר בליאק: למרות שדמי אבטלה כן חייבים במס הכנסה, על השכירים

יגאל ברזני: כן

שלום דנינו: השאלה המרכזית – מה מקור הכסף ומה ההיקף?     

דוד ביטן: הוא עוד לא סיים את המתווה שלו

דוד ביטן:  מה אתם מתנפלים? תנו לו לסיים את המתווה שלו

דוד ביטן:  אתה שר האוצר? קודם נראה איך פותרים ואז נראה את הכסף, דנינו

דוד ביטן:  זה שאלה של האוצר

יגאל ברזני: כמו שהחלת אבטלה ממונה על ידי משרד האוצר, גם כאן ההצעה שהמימון יהיה אוצרי, זה במקביל

דוד ביטן: ברור

יגאל ברזני: גם שם זה לא היה דמי ביטוח, אבטלה שאנשים שילמו, אלא מה ששילמו זה רק על השוטף ודמי חל"ת היה ממש מימון אוצר לשעת חירום

יגאל ברזני:  אותו דבר מה שאנו מציעים פה

יגאל ברזני:       כמובן, זה היה יוזמה של הביטוח הלאומי עם ארגוני העצמאיים

יגאל ברזני:  מאחר שזה היה רק הצעה ראשונית- -     

דוד ביטן: אתה מציע דמי אבטלה עד שלושה חודשים לעצמאיים, ואם האירוע היה שבוע, כמו עכשיו המבצע האחרון?     

יגאל ברזני: זה מה שיחליטו השרים

רמי בז׳ה: דמי קיום, כמו שאנו יוצאים לשבוע מילואים

רמי בז׳ה:  מה הבעיה? משלמים לנו במילואים לפי ימי מילואים

ולדימיר בליאק: אבל זה לא רק למצבי חירום אלא גם למקרה של הפסקת פעילות עסקית, לא?     

רמי בז׳ה: זה דמי קיום

רמי בז׳ה:  המילה דמי אבטלה לעצמאיים היא פרובוקציה מאוד גדולה בכל כנסות ישראל והעוול הזה קיים 75 שנה

רמי בז׳ה:  יש פה הזדמנות שאנו לא מאשימים ממשלה כזו או אחרת

רמי בז׳ה:  זה עוול שצריך לתקן אותו

רמי בז׳ה:  לא רוצים לקרוא לזה דמי אבטלה? תקראו לזה דמי קיום לעצמאיים

דוד ביטן: תודה

דוד ביטן:  בבקשה

סיגל אבירם: שלום, אני עו"ד, היועצת המשפטית של לשכת היועצים העסקיים

סיגל אבירם:  אנחנו לשכה בפני עצמנו ואני מבקשת להעלות שלוש נקודות יישומיות קצרות ברשותך

סיגל אבירם:  הראשונה, הנטל הבירוקרטי שמוטל כרגע כפי שהיה בקורונה

סיגל אבירם:  אני שואלת, כמה אנשים פה היו צריכים לבקש גמלה כלשהי או קצבה עם ערימה כזו של טפסים ולא מילאו את זה?     

דוד ביטן: דווקא עשו את זה מהר במחשב

דוד ביטן:  אני חייב לומר

דוד ביטן:  הכסף בא צ'יק צ'ק

סיגל אבירם: מה שעשו מהר במחשב – אל"ף, לעסקים זה לא היה מהר כל כך

סיגל אבירם:  זה היה מהר לשכירים

סיגל אבירם:  הכסף בא אך היו טעויות

סיגל אבירם:  לכן המנגנון של לחיצת הכפתור ימנע את הטעויות ויפחית את הנטל הבירוקרטי

סיגל אבירם:      שנית, גם יום אחד שסוגרים עסקים, מפסידים כסף

סיגל אבירם:  בדיונים על התקציב בעודנו יושבים בוועדת הכספים על התקציב היה אירוע - יום אחד סגרו ואנשים שישבו ידעו שלא יקבלו כסף על האירוע הזה

סיגל אבירם:  אז גם יום אחד הוא נזק

סיגל אבירם:      דבר אחרון, תשובה לחבר הכנסת, למה ההבדל בין שכירים לעצמאיים – למשל כל פעם שחסר קצת כסף מפילים בומבה על העצמאיים

סיגל אבירם:  למשל דמי פגיעה מביטוח לאומי

סיגל אבירם:  פעם מעסיק היה משתתף בפגיעה של העובד שלו בחמישה ימים, אחר כך עלה ל-8 ימים, היום 12 ימים עצמאי משלם ושכיר אין לו הדבר הזה

סיגל אבירם:  למשל ימי בחירות

סיגל אבירם:  עצמאי צריך לשלם- - -     

דוד ביטן: הדיון הוא לא על זה

דוד ביטן:  זה לא מצב חירום

סיגל אבירם: חבר הכנסת שוסטר שאל מה ההבדל

דוד ביטן: תתייחסו עניינית

דוד ביטן:  אל תביאו דוגמאות שלא קשורות לדיון

דוד ביטן:  יום בחירות זה יום בחירות

סיגל אבירם: עניינית צריך לייצר מנגנון שהציות יהיה קל

דוד ביטן: מסכימים לזה

דוד ביטן:  בבקשה

אורן בוטא: שלום, אני יו"ר תנועת העצמאיים

אורן בוטא:  בגלל שלא היה כפתור בזמנו, יצאתי למאהל ב-19

אורן בוטא: 4

אורן בוטא: 20 בקורונה למען כל העצמאיים בישראל ועד עכשיו אין אבל אני חייב להודות, בלי ה-160 מיליארד שקל שממשלת ישראל החליטה ממאי 2020 להקצות, יש אנשים שלא היו אתנו פה היום, לא בכלל, ולפחות עוד 100,000 עסקים שאני יודע, שאמרו לי אישית: בלי המענקים היינו קורסים – הם היו הופכים להיות שכירים ופחות מועסקים במשק

אורן בוטא:  חצי מיליון שכירים היו מחפשים היום דמי אבטלה

אורן בוטא:  זה היה דבר לא לחיצת כפתור אלא משא ומתן

אורן בוטא:  עבדו קשה וכל הכבוד

אורן בוטא:      לא יהיה מצב שעצמאי לא יקבל סוג של פיצוי

אורן בוטא:  הרי הפיצוי לעולם יהיה חלקי

אורן בוטא:  לא יהיה פיצוי מלא

אורן בוטא:  אף פעם לא יחזור למאה אחוז, לא יתעשר מזה

אורן בוטא:  יש כל כך הרבה דברים בעתיד שיקרו, ואנחנו צריכים לדאוג שיהיו קריטריונים לפי צוק איתן - לראות כשל אחרי כשל שהיה בכל מבצע, לעשות את האיחוד כדי שלא יהיו כשלים

אורן בוטא:  שזה יהיה מתווה שנשב אחרי שלושה, ארבעה דיונים, נלחץ ידיים, ונגיד: עשינו פה משהו שלא היה

אורן בוטא:      במרס ועדת כלכלה הוציאה את החוברת הזו על ידי שלום דנינו בהוראה שלך, דוד ביטן

אורן בוטא:  זו מפת הדרכים בעיניי לכל העצמאיים בישראל, 79 סעיפים שיש לנו 4 שנים לעבוד עליה

אורן בוטא:  אחד מהם זה נוהל לחיצת כפתור

אורן בוטא:  אני חושב שהיקף הנזקים שיש בכל אירוע הוא מיליארדים בודדים

אורן בוטא:  יש כאלה שיקפצו באוצר – מיליארדים זה המון

אורן בוטא:  נכון, אבל אנחנו המעסיקים הגדולים במשק

אורן בוטא:  כי אנחנו משלמים 60% מהמיסים

אורן בוטא:  מס ההכנסה מדי חודש משלמים לכלל העצמאיים בישראל 8 מיליארד ₪

אורן בוטא:  סכום אסטרונומי

אורן בוטא:  אנו עובדים, אנחנו מרוויחים ואנחנו גם משלמים

אורן בוטא:  אין מצב שלא תהיה קופה כפי שאמר ידידי רועי כהן, 3 מיליארד שקל בשנה, שתיתוסף

אורן בוטא:  לא יהיה אירוע – יהיה 6 מיליארד, 9 מיליארד, כל שנה מתקציב המדינה לטובת  העצמאיים כי עצמאיים מעסיקים שכירים

אורן בוטא:  אם העצמאים יטבעו, גם השכירים יטבעו איתם

אורן בוטא:  חובה עלינו לדאוג לכל המשק

אורן בוטא:  זה לא סקטוריאלי רק לעצמאיים

אורן בוטא:  עצמאיים חזקים זה שכירים חזקים

אורן בוטא:  תודה לך, דוד

דוד ביטן: בבקשה

אליהו ברוכי: שלום

אליהו ברוכי:  קודם כל מיותר לציין שזה חשוב מאוד

אליהו ברוכי:  חבל על הזמן של הדיבורים האלה

אליהו ברוכי:  האם זה קיים במדינות אחרות? האם יש לנו מודל להעתיק?     

רועי כהן: כן, ברוב מדינות ה-OECD, בעיקר בגרמניה, בצרפת, פינלנד

רועי כהן:  יש נוהל שקובע שעצמאי זכאי לקבל תשלום שבועי אם הנזק שלו נסגר על ידי משהו שלא תלוי בו – בצרפת, בגרמניה, באנגליה

רועי כהן:  גובה הפיצוי משתנה

דוד ביטן: בסדר

דוד ביטן:  אבקש שהממ"מ ייתנו לנו התייחסות לעניין הזה

דוד ביטן:  בבקשה

ששון גואטה: קודם כל, אני מברך על היוזמה הזו

ששון גואטה:  אסביר למה זה גם מאוד חשוב

ששון גואטה:  קודם כל, האוצר מאוד ישמחו לקבל את העזרה שלנו ואת ההכוונה

דוד ביטן: נשאיר אותם לסוף

ששון גואטה: רוב העסקים שנפגעים אם זה במבצעים, בכל מיני עניינים, נמצאים בפריפריה ובגבולות

ששון גואטה:  בלי קשר למבצעים והמלחמות - קשה להם להתקיים, ביום-יום

ששון גואטה:  ואז כשמגיע מבצע והעסקים נסגרים זה לא מצב  שחוזר אחורה

ששון גואטה:  הוא נגמר

ששון גואטה:  הוא הולך טוטאל לוס

ששון גואטה:  דווקא בגלל שזה יותר מדבר לפריפריה, וזה באמת יכול לעזור, זו יוזמה נכונה ואני חושב שאנו צריכים בכל הכוח לעבוד ולראות איך אנו מסדרים את העניין כדי לדאוג לאנשים הללו

סימון דוידסון: לקבל את ההסדר בין ההסתדרות לביטוח הלאומי

דוד ביטן: אבל זה רק מתייחס לאבטלה

דוד ביטן:  לא פותר את הבעיה

חיה דהאן: חבר הכנסת ביטן, ברשותך – מה שהוא אמר כעת, ראינו את זה עין בעין לפני שבועיים בסיור בגוש קטיף

חיה דהאן:  אני מפורום העצמאיים, חברת הנהגת ההסתדרות

חיה דהאן:  עמדנו על הסוגיה הזו לפני שבועיים כשסיירנו בישובי העוטף

חיה דהאן:  אנשים שם נדרשים להתמודד עם השגרה הלא פשוטה ממילא

חיה דהאן:  וכולנו יודעים מה המצב של אותו חבל ארץ

חיה דהאן:  אנשים שם עם השגרה, עם בעיות הנפש שנפגעים בהן מכוח הנסיבות, גם כלכלית אינם במצב שפיר

חיה דהאן:  סבך הבירוקרטיה הזה לא תורם לנו

חיה דהאן:  יש לנו הזכות פה לעזור לאנשים בדברים הטריוויאליים האלה

חיה דהאן:  אני מבקשת באמת להביא בחשבון את אותה אוכלוסייה שנדרשת לאותו נוהל

חיה דהאן:  תודה

דוד ביטן: אנו חברי הכנסת בעד נוהל כזה

דוד ביטן:  אינכם צריכים לשכנע אותנו

דוד ביטן:  לכן גם הבאנו את זה לדיון

דוד ביטן:  אחרת לא היינו מביאים את זה לדיון

דוד ביטן:  השאלה איזה נוהל ובאילו מצבים ואיך מתקצבים את זה – על זה הדיון

דוד ביטן:  בבקשה

אברהם כלפון: שלום, אני מנכ"ל התאחדות בעלי האולמות וגני אירועים

אברהם כלפון:  ב-9

אברהם כלפון: 5, בתחילת המבצע האחרון, אנו בעצמנו הקמנו חמ"ל, העברנו מעל 40 חתונות מאזור הדרום לאזור הצפון, ביום השני מעל 30, וכך הלאה

אברהם כלפון:  בסוף אנו אומנם לא אולמות האירועים – אני מדבר על העסקים – בסוף העסקים מקבלים את הפיצוי, בין אם זה בקורונה או במבצעים צבאיים כאלה ואחרים

אברהם כלפון:  הבעיה שאנו כל פעם צריכים להתחנן לזה, והבעיה שכל פעם חברי הכנסת צריכים להגיע לוועדות ולדבר עם משרד האומר ועם רשות המיסים ועל כמה ואיך ולמה ואיך זה מתנהל, ואז הפיצויים מגיעים חצי שנה אחרי ושנה אחרי

אברהם כלפון:      לחיצת כפתור אמור לפתור את זה

אברהם כלפון:  זה אמור להיות בדיוק כמו התקדים שיש ב-0

אברהם כלפון: 7 ק"מ מרצועת עזה, זה פגיעה ישירה, ולכן יכולים להגיש באמצעות לחיצת כפתור

אברהם כלפון:  אם יש כבר תקדים, למה לא להאריך את זה ל-40 ק"מ? עזבו את זה שאולמות האירועים כנראה גם לא יקבלו את הפיצוי, כמו בשומר חומות גם לא יקבלו את הפיצוי במבצע הזה ובעצם אנחנו- - -     

אליהו ברוכי: למה לא?     

אברהם כלפון: היתה בעיה קריטית בשומר חובות ויש אותה גם עכשיו – תאריכים עבריים במדינת ישראל, כלומר השוואה לספירת העומר

אברהם כלפון:  במאי 22' ספירת העומר הסתיים, היה ניתן לעשות חתונות החל מ-18

אברהם כלפון: 5

אברהם כלפון:  השנה החל מ-8

אברהם כלפון: 5, כלומר אם בהשוואת מחזורים, שזה הקריטריון של רשות המיסים למבצע האחרון שהיה, אם ישוו לנו את זה ל-2022 לא יראו ירידה- - -     

ולדימיר בליאק: אבל אפשר לפתור את זה, אם רוצים

ולדימיר בליאק:  מזיזים את זה בשבוע – נגמר הסיפור

אברהם כלפון: יפה

אברהם כלפון:  בשומר חומות החליטו לא לפתור את זה

אברהם כלפון:  עכשיו הבנתי שגם לא מתכוונים לפתור את זה

אברהם כלפון:  מחר בוועדת כספים גם נדע

ולדימיר בליאק: אז נדבר על זה מחר בוועדת כספים

אברהם כלפון: ואם בלחיצת כפתור תהיה אפשרות כזו, אז סוף-סוף גם אולמות האירועים יקבלו את הפיצוי על כל מה שקורה במהלך הלחימה

דוד ביטן: תודה

דוד ביטן:  בבקשה

עמיר פרץ: שלום, אני נציג התאחדות המלאכה והתעשייה, אדוני יושב-הראש הנכבד, בשם אלפי בעלי עסקים ועצמאיים המאוגדים בהתאחדות המלאכה והתעשייה, ארגון יציג משנת 1908, אנחנו אומרים לך קודם כל תודה על קיום הדיון הזה ועל ההכרה שלך הבלתי מתפשרת הצורך שיש למצוא קודם כל פתרון למאות אלפי בעלי עסקים ועצמאיים שבעת משבר, אם זה בעקבות מצב צבאי או משבר חירום אחר נגרם להם נזק ישיר או עקיף, לבעל העסק

עמיר פרץ:      שם הדיון, לחיצת כפתור

עמיר פרץ:  אדוני היושב-ראש, הלוואי שהיה ניתן באמת למצוא נוסחת קסמים שעל ידי לחיצת כפתור הבעיה נפתרת, אך לצערנו הרב, אין נוסחת קסמים כזו

עמיר פרץ:  הדבר דורש מאמץ רב מכל הגורמים הנוגעים לדבר - הן המעסיקים, הן בעלי העסקים והן הממשלה

עמיר פרץ:  ואולי יחד נצליח למצוא את הפתרון הרצוי

עמיר פרץ:      אנו בהתאחדות חושבים, שהמתווה לעסקים שהיה קיים עד היום הוא בסיס טוב

עמיר פרץ:  הנושא של מסלול שכר, מסלול הוצאות ישירות, מסלול מחזורים

עמיר פרץ:  אפשרות של בעל העסק לבחור באחד המסלולים האלה או בשילוב כולל שלהם, יכול לתת מענה די טוב

עמיר פרץ:      בנוסף, יש לקבוע קריטריונים לדרישה

עמיר פרץ:  כפי שהיה בתקופת הקורונה ולא רק לפי הכרזת אזור

עמיר פרץ:  לקבוע קריטריונים קבועים, כפי שאנשים קיבלו בתקופת הקורונה

עמיר פרץ:      בנוסף, דבר שמאוד יכול לסייע לנו – דחיית תשלומי ביטוח לאומי לעצמאיים, דחיית תשלומי הארנונה, דחיית תשלומי מיסים ודיווחים

עמיר פרץ:  כמו כן, קיימת קרן לעסקים שהכסף לא מגיע אלינו

עמיר פרץ:  לוודא שהכסף תוך 30 יום מעת הדרישה של בעל העסק לפחות יגיע לבעל העסק

עמיר פרץ:  זו ההתחלה, הדרך שאנחנו רואים

דוד ביטן: תודה

דוד ביטן:  בבקשה

יצחק רבין: קודם כל תודה רבה לאדוני על הדיון וגם לחברי הכנסת

יצחק רבין:  אני יושב-ראש ענף העצמאיים, התאחדות המלאכה והתעשייה

יצחק רבין:  תודה לחבריי ולכל נציגי העצמאיים, דיון מבורך

יצחק רבין:  אדוני, במדינת ישראל יש לא מעט מקרים של מצבי חירום, אם זה בגליל, בדרום, במרכז, בכל מקום

יצחק רבין:  מצבי החירום הם מעין שגרה

יצחק רבין:  מה שאנו כעצמאיים, כעסקים קטנים רוצים – זה בהירות עסקית

יצחק רבין:  זה הסיפור

יצחק רבין:  שתהיה לנו בהירות עסקית

יצחק רבין:  כשיש מצב שאנחנו לא יודעים איך להתמודד איתו, אנחנו או קורסים או נכנסים לקשיים

יצחק רבין:  לכן אם אפשר בלחיצת הכפתור הזו שאתם חברי הכנסת, יחד עם כל העצמאיים, לנסח איזו אמנה, של מה זה מצב חירום, מה זה מצב רגיש ביטחונית, ואילו הקלות באופן כללי הרשויות מעניקות לכלל העצמאיים, ולא משנה היכן נמצאים בארץ

יצחק רבין:  כמובן יש אזורים שנפגעים בהם יותר בפריפריה או במרכז או בדרום, זה לא משנה היכן

יצחק רבין:  יש להגדיר מראש מה מקבלים במצבי חירום

יצחק רבין:  דיבר חברי עדי על הנחות וכו'

יצחק רבין:  אפשר בהחלט לדבר על זה

יצחק רבין:  יש למצוא מקורות תקציביים, אבל כשאנו העסקים נדע שנכנס מצב חירום ונדע שיש לנו אפשרות לא לשלם כרגע את ההלוואות שלנו משך חודש, חודשיים, שבוע, שבועיים, יומיים, לא משנה כמה זמן, הריביות, הנחות במיסים - הדבר הזה יוצר בהירות עסקית ועסקים יכולים להחזיק יותר זמן מעמד

יצחק רבין:      הבעיה שלנו העסקים הקטנים, וחבריי יסכימו איתי – העצמאיים - זה הנושא של האשראי

יצחק רבין:  מחנק האשראי והריבית

יצחק רבין:  במיוחד בימים כאלה

יצחק רבין:  בעיתות חירום זה דבר שהבנקים צריכים להיות מעורבים בכך כדי לתת מרווח ואוויר, כל יום של חירום לקבוע פרמטר מקדם של שבוע או שבועיים כדי שיהיה עיכוב בהחזרת ההלוואה או בהחזרת הריבית

יצחק רבין:  אני מברך על הדיון

יצחק רבין:  תודה רבה

דוד ביטן: תדעו, זה כמו גלגל, מה שקרה בקורונה שאנשים לא שילמו צ'קים

דוד ביטן:  עסקים הפסיקו לשלם ואין אשראי כי לא יכלו, ואולי חלק יכלו ולא שילמו

דוד ביטן:  זה גרם לקריסת עסקים אחרים, ואז היינו צריכים לחוקק חוק שלא יוצר להם הגבלה בחשבון וכו'

דוד ביטן:  יש תמיד בעיות

דוד ביטן:  אי אפשר לפתור את כל הבעיות בנוהל חירום – יש להבין את זה

דוד ביטן:  נוהל החירום הזה מתייחס יותר לפיצוי מסוים שיוכלו להרים את הראש מעל המים

דוד ביטן:  דבי

דבורה ביטון: כבוד היושב-ראש, תודה על הדיון

דבורה ביטון:  אני כמובן מברכת על היוזמה

דבורה ביטון:  הייתי רוב חיי עצמאית, עו"ד, תושבת שדרות, הייתה לי חברת כוח אדם

דבורה ביטון:  בעיתות מצוקה, כשאתה מעסיק עובדים, אתה לא חושב אם המדינה משלמת, אתה קודם כל משלם

דבורה ביטון:  לא אחת זה יושב על התזרים שלך, ולכן אני במקום שלי תודה לאל, שרדתי, אבל לא מעט עסקים, שהם קוראים לזה מתגלגלים, וכשאין להם התזרים, הם ממש קורסים

דבורה ביטון:  גם יש לחשוב על בעלי עסקים, שמילא העסקים שלהם נסגרים, אם זה בקיבוצים, מושבים שמפונים בגלל מצב ביטחוני אז יש להם עלויות אקסטרה כי הם מחוץ למקום שלהם

דבורה ביטון:  לכן אדוני אני חושבת, שכחלק מהניסיון לתקן ולסייע הטווח צריך להיות קצר כי הם לא צריכים עד הבקשה עוד 30, עוד 45 יום

דבורה ביטון:  לפעמים זה מאוד קריטי

דבורה ביטון:      בנוסף, שהרשויות יבינו, כי הן ישרדו, אז או דחיית תשלום או פריסת תשלום

דבורה ביטון:  בלי ריביות, כי אי אפשר להמשך ולהכביד

דבורה ביטון:  לפעמים תדחה את התשלום – נגיד, לא תשלם החודש את המע"מ; תשלם את זה בחודש לאחר מכן עם דחייה מסוימת, כבר הספקת לחזור לעסק, לאתה מסוגל לעמוד בזה

דבורה ביטון:  השיקול חייב להיות שבסוף כפי שאמרת, האנשים יעברו את המשבר הזה

דבורה ביטון:  אבל שזה לא יהיה משבר שימשוך אותם לגמרי למטה

דבורה ביטון:  לכן הוועדה הזו חשובה, והדברים צריכים להיות מאוד מדוקדקים שיסייעו לעצמאיים

דבורה ביטון:  תודה

דוד ביטן: תודה

דוד ביטן:  נעבור לממשלה

דוד ביטן:  רשות המיסים

דוד ביטן:  בהנחה שכולנו הסכמנו, הממשלה וכל הארגונים, לנוהל חירום כזה, הרי אתם לא צריכים לשים תקציב בצד כי אתם לא יודעים אם זה יקרה או לא יקרה

דוד ביטן:  האם זה מחייב אתכם במקרה של נוהל חירום לשים תקציב בצד, שונות, לא יודע מה

דוד ביטן:  זה מחייב דבר כזה? אם אין חובה כזו, אין שום בעיה

גל ברנס: אתחיל מהשאלה שלך ואז אתייחס בהרבה

גל ברנס:  אני מאגף תקציבים

גל ברנס:  אסביר למה אנו חושבים שיש בעיה

גל ברנס:  אל"ף, כבר עשו את הנוהל הזה בחוק, חוק קרן מס רכוש

גל ברנס:  אנו מאוד אוהבים את האחריות כמשרד האוצר אבל לא ברור לנו למה ביטוח לאומי מנסה להתחרות ברשות המיסים

גל ברנס:  יש גוף כזה שקיים, יש חוק שקיים, יש גוף שמוערך מאוד על ידי הצדדים, האגף שאחראי על מס רכוש

ולדימיר בליאק: הוא מתייחס גם לנזק עקיף?     

גל ברנס: כן

גל ברנס:  עובד המון שנים ומתגייס בכל מבצע

דוד ביטן: זה רק אם יש פגיעת טיל

גל ברנס: לא

גל ברנס:  גם בקורונה

אליהו ברוכי: למה לא לעשות את זה בצורת נוהל מסודר?     

גל ברנס: יש

רמי בז׳ה: התשובה הזו מוכיחה את קהות החושים של פקידי האוצר, נקודה

רמי בז׳ה:  מה ששמעת עכשיו זה קהות חושים לעצמאי של פקידי האוצר

רמי בז׳ה:  הם מס רכוש, הם מקובעים מחשבתית, לא מבינים על מה אנחנו מדברים

רמי בז׳ה:  תזקקו מכל מכבסת המילים את מה שרועי כהן אמר במשפט אחד – חברים, זה עולה לכם יותר היום

רמי בז׳ה:  אתם הרי משלמים לנו בסוף

רמי בז׳ה:  הרי בסוף אתם מקיאים את הכסף הזה כי אנחנו מתים ברחובות

רמי בז׳ה:  זה פשוט עולה לכם יותר

רמי בז׳ה:  מה לא ברור? אז תיפתחו קצת ותתייחסו בהתאם לעצמאים שממלאים לכם את קופת המדינה

רמי בז׳ה:  איזה מין תשובה, מס רכוש? מי מדבר על מס רכוש בכלל?     

דוד ביטן: מספיק

דוד ביטן:  מספיק

דוד ביטן:  אל תתקוף את הפקידים כרגע

גל ברנס: אל"ף, מתווה של עמוד זה לא רציני

גל ברנס:  יש כבר חוק ויש כל פעם תקנות

גל ברנס:  מציעים פה לשלם כסף למי שהרוויח

גל ברנס:  אני בכלל לא מצליח להבין את ההצעה שהניחו פה על השולחן ביטוח לאומי

גל ברנס:      לגבי משך הזמן, יש חקיקה והיא עוסקת באירועים השכיחים שלצערנו קורים לא מעט שזה בעיקר המבצעים ועוד כמה דברים

דוד ביטן: מס רכוש מתייחס לעניין ספציפי, נכון?     

גל ברנס: לא

גל ברנס:  מתייחס לעניין מאוד רחב

גל ברנס:  תכף אלישיב יסביר בדיוק מה זה מס רכוש ומה הוא כולל

גל ברנס:  המבצע נגמר ב-13

גל ברנס: 5, ב-24

גל ברנס: 5, שבוע וחצי אחר כך, פורסמו תקנות

גל ברנס:  זה יידון מחר בכנסת

גל ברנס:  הדבר זה קורה מאוד מהר והממשלה ערוכה ויודעת לפעול מהר

גל ברנס:  לומר ש-3 מיליארד בחודש זה כסף קטן, הציבור עובד מאוד קשה כדי לשלם פה מיסים

גל ברנס:  אנו בטח לא חושבים שזה כסף קטן

גל ברנס:       דיברו על הקורונה

גל ברנס:  קורונה זה לא אירוע תכוף ושכיח

דוד ביטן: היה פרסום שהולך להיות וירוס יותר קשה

ולדימיר בליאק: מדברים על מצבי חירום, לא? נכון שקורונה זה אירוע לא שכיח אבל אנחנו מדברים על כל מצב חירום

דוד ביטן: הקורונה בגלל ההימשכות

רמי בז׳ה: איזה רכוש ייפגע בקורונה? מה הוא מדבר על מס רכוש? מה זה רלוונטי?     

דוד ביטן: מספיק

גל ברנס: מה ששכיח יש לו כבר המנגנון בחוק

גל ברנס:  ומה שלא שכיח אי אפשר לעשות לו מנגנון כי אינו שכי ומשתנה

גל ברנס:  למשל הכסף שנתנו במענקים סוציאליים בקורונה הרבה יותר גבוה ממה שמציע לתת פה ביטוח לאומי, מצד אחד

גל ברנס:  מצד שני, נתנו אותו למי שנפגע ולא לכל אחד – גם לא נתנו אותו למי שהרוויח

גל ברנס:  לא נתנו אותו לאנשים הכי חזקים במדינה

גל ברנס:  לא נתנו אותו למי שמשלם מס יסף

גל ברנס:  נתנו אותו למי שצריך ונתנו בסכומים יותר גדולים ממה שדיבר פה ביטוח לאומי

גל ברנס:  כלומר למה ששכיח יש הסדר ותכף יסבירו אותו ביטוח לאומי, ולמה שלא שכיח, המדינה יודעת לתת פתרון והוא ניתן במיליארדים רבים אבל צריך את הזמן ללמוד אותו, לבחון אותו ולעשות אותו בצורה נכונה

דוד ביטן: לא יודע אם זה מיליארדים רבים

גל ברנס: אני מדבר על אירועים כמו קורונה

דוד ביטן: לא יודע אם אתם מחויבים גם לשים את זה בתקציב

גל ברנס: בקרן מס רכוש כמובן אנחנו שמים בתקציב

דוד ביטן: זה סיפור אחר

גל ברנס: זה בדיוק זה

גל ברנס:  הקרן שמפצה על אותם מבצעים זה קרן מס רכוש

אורן בוטא: אני רוצה להוסיף – 41 מיליארד שקל שילמתם ב-15 חודש

אורן בוטא:  זה 3 מיליארד שקל במצב הכי קיצוני, הקורונה

אורן בוטא:  אז על מה אתה מדבר? לא נגיע ל-3 מיליארד שקל

גל ברנס: ההצעה פה שהניחו הביטוח הלאומי במסמך של עמוד, מדברת לתת לכל האנשים בישראל, חלשים - הפסידו לא משנה מה – 3 מיליארד שקלים בחודש

דוד ביטן: רשות המיסים

אלישיב ממן: שלום

אלישיב ממן:  אתייחס

אלישיב ממן:  חוק מס רכוש וקרן הפיצויים מתייחסים ברוב המקרים למה שדיברו פה

אלישיב ממן:  מטפלים גם בפעולות איבה וגם בבצורת

דוד ביטן: פעולות איבה כן

דוד ביטן:  בצורת זה לא עניין שאני רוצה עכשיו לטפל בו

דוד ביטן:  רשות המיסים מטפלת בזה – מצוין

אלישיב ממן: לגבי פעולות איבה יש פיצוי ישיר ופיצוי עקיף

אלישיב ממן:  הישיר הוא בחוק עצמו, שזה כמו שאמרת, פגיעה של טיל או פגיעה פיזית במבנה, שזה מפצים מיידית, ויש פיצוי עקיף

אלישיב ממן:  הפיצוי העקיף נותן סמכות לשר האוצר באישור ועדת הכספים, לקבוע תקנות

דוד ביטן: כל פעם צריך לעשות תקנות ולאשרן בוועדת הכספים

אלישיב ממן: בוועדת הכספים

דוד ביטן: למה אני צריך תקנות? כל הרעיון הוא שלא צריך לעשות שום דבר

דוד ביטן:  עושים נוהל קבוע

דוד ביטן:  התקנות קבועות, בזה נגמר הסיפור

דוד ביטן:  כל פעם אתם עושים את הרגולציה הזאת

ולדימיר בליאק: הנה עכשיו מגן וחץ

ולדימיר בליאק:  המבצע נגמר לפני שבועיים

אלישיב ממן: פורסמו תקנות

ולדימיר בליאק: עד שנאשר אותן בוועדה ועד שתקבלו את הכסף – זה שנה

ולדימיר בליאק:  שומרי חומות עד עכשיו לא קיבלו?     

דוד ביטן: למה שלא תעשו תקנה אחת מסודרת?      

אלישיב ממן: אסביר

אלישיב ממן:  אחת, יש תקנות קבועות

אלישיב ממן:  עד 7 ק"מ זה תקנות קבועות

דוד ביטן: ממש תקנה רצינית

אלישיב ממן: אסביר

אלישיב ממן:  מ-7 ק"מ, אנו מפרסמים לאורך התקופה האחרונה כל מבצע משמעותי שהיה, פורסמו תקנות שנתנו מענה

ולדימיר בליאק: למה לפרסם מחדש כל פעם? למה שלא יהיה קבוע?     

אלישיב ממן: בגלל המורכבות

ולדימיר בליאק: אבל זה אותו מנגנון

אלישיב ממן: לא

אלישיב ממן:  מבצעים קצרים יש מסלולי שכר

אלישיב ממן:  מבצעים ארוכים אתה יכול לעשות מסלול מחזורים

ולדימיר בליאק: אז תקבע את זה כמתווה קבוע

אלישיב ממן: כבר עכשיו הגיעו לגבי אולמות אירועים שמציפים

רועי כהן: מחר בבוקר יש פה רעידת אדמה

רועי כהן:  אתה יכול לתת פתרון?     

אלישיב ממן: רעידת אדמה זה לא

דוד ביטן: ברור שלא

דוד ביטן:  החוק שאתה מדבר, מדבר רק על מצב של טילים

רועי כהן: מחר שוב הגעתון בנהריה עולה על גדותיו

רועי כהן:  הרס ל-200 משפחות את החיים, גמורים, אנשים הפכו להיות שם חסרי כל, מכרו את הבתים שלהם

רועי כהן:  אני הייתי שם

רועי כהן:  אתה לא יכול לתת להם פתרון כי אין לך תקנה שמאפשרת לך לתת פיצוי לשיטפון ואני בא אליך עכשיו, כחברי כנסת, מציפים לך, אתה מספר סיפורים על פעולות איבה וטילים

רועי כהן:  לא מדבר על פעולות איבה

רועי כהן:  מדבר על רעידת אדמה, על מגפה, מדבר על שיטפון, מדבר על שריפה בכרמל שעדיין ההיא לא קיבלה את הכסף שלה

רועי כהן:  אני אחראי על הציבור שאני מייצג אותו, אתה אחראי על מי שאתה

רועי כהן:  תגיד את האמת

רועי כהן:  למה לזרות חול?             

דוד ביטן: הסתדרות, מספיק

דוד ביטן:  לא תשלטו על הדיון

דוד ביטן:  זה דיון ראשון

דוד ביטן:  אנחנו רוצים נוהל כזה

דוד ביטן:  השאלה, אם נוהל כזה אתה צריך חוק נפרד, או אפשר להסתפק במשהו אחר? לא יודע

דוד ביטן:  אבקש תשובות על זה, גם מהיועצים המשפטיים שלנו

דוד ביטן:  אבקש שהממ"מ יבדוק מה קורה במדינות אחרות

דוד ביטן:  אנחנו לא המצאנו את הגלגל

אלון שוסטר: אני שואל את החברים מהאוצר – הרי אם התקנות שמוצאים כל פעם זה לצורך סחבת, לא לשלם, תחושת המזימה – אני נוטה להאמין שזה לא הפואנטה

דוד ביטן: אבל שוסטר, זה דיון ראשון

דוד ביטן:  אל תתרגש יותר מדי

דוד ביטן:  אנחנו כבר מכירים את האוצר

דוד ביטן:      שנית, לגבי הנוהל – אני רוצה תשובה

דוד ביטן:  האם אתם מוכנים או לא מוכנים? לא חייבים לתת עכשיו

דוד ביטן:  תתייעצו עם שר האוצר

דוד ביטן:  הנושא של מס רכוש פותר בעיה – אתם אומרים בצורת – אני שם אותה בצד

דוד ביטן:  זה לא מה שהתכוונתי כרגע

דוד ביטן:  פעולות איבה, מבצעים, טילים, אם זה פותר, בנוהל יהיה כתוב שיהיו תקנות אחידות לכל המצבים

דוד ביטן:  תעשו בתקנות כל מיני אפשרויות, ואז מה שהשר צריך להחליט זה איזו אפשרות תופסת ואז מייד מטפלים בה

גל ברנס: במילה - בגלל שמתייחסים למצב חירום שאינו שכיח, אף אחד לא דמיין קורונה לפני הקורונה

דוד ביטן: אנחנו טוב מאוד יודעים מה, ואם יש משהו חדש- - -     

אליהו ברוכי: שיהיה נוהל מסודר

גל ברנס: למה שבשגרה כבר יש חוק

דוד ביטן: אם יש מצב חדש שלא ידענו אפשר תמיד לתקן את התקנות או את החוק

דוד ביטן:      בנוסף, לדעתי, לא צריך להכניס את זה כסעיף תקציבי, כי אתה לא יודע אם יהיה או לא יהיה

דוד ביטן:  ואם יש חובה, בחוק הזה שנעשה יהיה כתוב שתקבלו פטור מלהציג את הזה בתקציב ואם תהיה בעיה תביאו תקציב

דוד ביטן:  כמו שהיה בקורונה

גל ברנס: זה לא עניין של להביא או לא להביא

גל ברנס:  זה עניין שבמס רכוש אנחנו מפרישים כל הזמן כסף למקרה שצריך כסף

דוד ביטן: מס רכוש זה משהו אחר

דוד ביטן:  אם אתם רוצים לתקצב, אדרבה

שלום דנינו: זה גם רעיון טוב, להרחיב את החוק הזה למחלה, שיטפון

שלום דנינו:  תבואו ברעיון

גל ברנס: לחרוב הדברים בישראל צריך ביטוח

דוד ביטן: אני רוצה לדעת – אתם תעשו את החוק הזה או אנחנו נעשה אותו? גם לזה אני רוצה תשובה

דוד ביטן:  אנו חושבים שזה תפקיד הממשלה, לא תפקיד הוועדה

דוד ביטן:  של המשלה כלומר האוצר, ראש הממשלה, שר האוצר, שר הכלכלה

דוד ביטן:  כל מי שקשור לעניין

דוד ביטן:  לא יכול להיות שכל פעם אנו צריכים לחוקק חוקים פרטים בעניין

דוד ביטן:  זה תפקידכם

דוד ביטן:  אם נצטרך להקים צוות של מומחים שינסחו לנו את העניין ואת האפשרויות, נעשה את זה

דוד ביטן:  אני מבקש תשובה לכך עד הישיבה הבאה, לפני הישיבה הבאה כי אנו הולכים על זה

דוד ביטן:  אני מודיע

דוד ביטן:  זה המצב

דוד ביטן:  טוב לכם – נהדר

דוד ביטן:  לא טוב – גם נהדר

דוד ביטן:  לא חובה ללכת אתכם על כל דבר

דוד ביטן:      ישיבת המשך עוד שלושה שבועות

דוד ביטן:  ייתנו תשובה לפני זה

דוד ביטן:  אבקש שוולדימיר – תקראו לו רגע

דוד ביטן:  לא צריך להתווכח אתכם על זה

דוד ביטן:  אני לא מבין למה אתם לא בעד זה

דוד ביטן:  באמת

דוד ביטן:  יש לזה עלויות תקציביות- - -     

גל ברנס: לא רק עלויות

גל ברנס:  בקורונה שילמו, וכקורים דברים והממשלה משתכנעת, משלמים מהר

דוד ביטן: לא כל דבר צריך לרוץ לממשלה

גל ברנס: דברים לא צפויים לא כדאי לחוקק, ואז אנו במצב שבו אנו כבולים לחוק

דוד ביטן: עדיין צריך הכרזה של הממשלה או של שר בממשלה

גל ברנס: אבל אז אתה מוגבל למה שמותר לך לעשות ולא בטוח שזה פותר לך את הבעיה

גל ברנס:  אולי הרבה פעמים לא צפית מה שצריך לצפות

דוד ביטן: אם יש בעיה שלא נפתרת, אתם מביאים אותה

שלום דנינו: גל, אם יש לך הפורמט הזה, והמערכת שעובדת, מה מבקשים רועי והחברים – תוסיף את כל המקרים הדומים

שלום דנינו:  הוא מדבר על השיטפון בנהריה

שלום דנינו:  תרחיבו

גל ברנס: יש דברים חריגים ולא צפויים

דוד ביטן: ולדימיר

גל ברנס: לא תמיד צריך חוק לדברים האלה

דוד ביטן: הנימוקים שלכם תמיד הכי טובים

דוד ביטן:  תראה מה אעשה לכם באוצר בקשר ליוקר המחיה

דוד ביטן:  אם אתם חושבים שבאנו לעבוד בשבילכם – יש לך טעות

דוד ביטן:  נתתי לכם צ'אנס וזה עבר, וזה לא התפקיד שלנו ולא התפקיד שלי

דוד ביטן:  כבר בישיבה אנחנו נגיד את ההתחלה שלנו

דוד ביטן:  אתה מוכן לרכז את זה יחד עם סימון?      

ולדימיר בליאק: בסדר

דוד ביטן: כמה זמן אתם צריכים? תתייחסו לעקרונות כבר

ולדימיר בליאק: חודש - טוב

דוד ביטן: תרכזו בשבילנו את זה

דוד ביטן:  הישיבה הבאה עוד חודש

דוד ביטן:  כל חבר כנסת שיש לו רעיונות בעניין הזה, שיביא לצוות והם יביאו את זה בצורה מסוכמת אלינו

דוד ביטן:  האוצר ורשות המיסים, לא יודע למה רשות המיסים צריכה להביא את הכספים

דוד ביטן:  אולי בגלל מס רכוש

דוד ביטן:  מס רכוש זה דבר אחד

דוד ביטן:  אגב, אתם מס רכוש במקרה שיש מבצע, אתם מפצים את המסעדה ובית הקפה שלא עובדים? כולל בשכירות מה אתם נותנים להם?     

אלישיב ממן: יש כמה מסלולים

אלישיב ממן:  יש מסלול מחזורים כפי שדיברו כאן, יש מסלול שכר, שמפצה על השכר שעובדים מעדרים ממקום העסק

אלישיב ממן:  יש מסלול לחקלאים

דוד ביטן: אם אתם מפצים על הכול אולי צריך לקחת את החוק הזה של מס רכוש ולהביא אותו למקרים אחרים

דוד ביטן:  תרחיבו

דוד ביטן:  זה גם חלק

דוד ביטן:  אולי זה פתרון

רמי בז׳ה: זה פתרון פשוט ופרקטי מאוד – להוסיף נזקי טבע ומגפה

דוד ביטן: יש בחוק – נכניס הכול, ואז אנחנו לא צריכים חוק – רק נתקן אותו טיפה

דוד ביטן:  אולי המסלול בסדר

ולדימיר בליאק: הדבר הזה שצריך כל פעם לפרסם את התקנות מחדש ולדון ולחוקק, זה מאריך מאוד את הפרקטיקה

ולדימיר בליאק:  זה לא מחייב מציאות

אלישיב ממן: אולמות אירועים- - -     

דוד ביטן: מי מרכז את זה ברשות המיסים? אתה?     

אלישיב ממן: בין היתר, אבל יש רמי ויש מירי סביון

ולדימיר בליאק: נשב איתך ועם מירי ונגיע למשהו

ולדימיר בליאק:  אנחנו מטפלים בזה

אורן בוטא: יש מסלול הכרה ומסלול פיצוי

אורן בוטא:  בפיצוי האומיקרון היה טוב לחלק מהעצמאיים, ומסלול קורונה היה טוב לחלק מעצמאיים

אורן בוטא:  אפשר לשלב

ולדימיר בליאק: זה כבר פרטים

דוד ביטן: הם יישבו גם אתכם

אורן בוטא: הייתי שמח אם שלום דנינו, שהיה אחראי על החוברת המדהימה הזאת, היה מצטרף לצוות

דוד ביטן: לא שלום

דוד ביטן:  יש אנשים נוספים שרוצים ויכולים לעשות את העבודה

דוד ביטן:  נמשיך בעוד חודש

דוד ביטן:  תתחילו לעבוד

דוד ביטן:      תודה רבה, הישיבה נעולה